Hörnem Jip
Det Hörnem Jip (üüb Salring: Hörnem Diip, üüb Tjiisk: Hörnumtief, üüb Deensk: Hørnum Dyb) as en priil uun a Nuurdsia bi Hörnem üüb Sal. A priil, wat 23 meeter jip as, skääst at eilun Sal uun a waast an Feer uun a uast, an hee uun a süüd a uun’t Föörtrepjip a mös. Det hee fiiw sidjeniarmer: uun a nuurd san det Aidem Jip, det Waaster Lei an Uaster Lei, uun a uast det Fering Lei an uun a waast det Rantem Lua. Auer dat at priil krümet ferleept, pralet at üüb at uasteeg faan de Hörnem Ood. Uun a auergung tu’t Föörtrepjip bedrait at jip bit 42 meeter hen tu.

Oomram
Söl'
Nuurdsia
Feer